ઘટનાની જાણ થતા ગીર પૂર્વના ડીએફઓ અંશુમન શર્મા સ્ટાફ સાથે તુરંત સેમરડીના જંગલમાં દોડી ગયા હતાં. વન તંત્ર દ્વારા સિંહબાળનું ઘટનાસ્થળે જ પોસ્ટ મોર્ટમ કરવામાં આવ્યું હતું. સિંહબાળના શરીર પર સિંહના દાંતના ઇજાના અનેક નિશાન મળ્યા હતાં. સિંહબાળનું મોત ગત રાત્રે થયુ હોવાનું માનવામાં આવી રહ્યુ છે. વન વિભાગના સુત્રોએ જણાવ્યું હતું કે ઘટનાસ્થળે સિંહ-સિંહણના સગડ મળી આવ્યા હતાં. આ ઉપરાંત સિંહબાળના શરીર પર સિંહના દાંતના ઇજાના નિશાન હોય સિંહ યુગલના સંવનન દરમીયાન આ સિંહબાળ બાધારૂપ બન્યો હોય સિંહે તેને મારી નાખ્યાનું જણાયુ હતું.